కొత్త నిబంధనలు జారీ చేసిన కేంద్రంన్యూఢిల్లీ, మే 25: చాలా మందికి పెంపుడు కుక్కలంటే ఇష్టం. వేలు, లక్షల రూపాయలు పెట్టి మేలుజాతి కుక్క పిల్లలను కొనుగోలు చేసి ఇళ్లల్లో పెంచుకుంటారు. ఇక మీదట కుక్క పిల్లలను పెంచుకోవాలంటే కొత్త నిబంధనలను పాటించడం తప్పనసరి. జంతువులపై హింసను అరికట్టడానికి పెంపుడు కుక్కలను పెంచుకునేవారితో పాటు ఆక్వేరియం యజమానులను, పశువుల సంతలను కేంద్ర ప్రభుత్వం చట్టం పరిధిలోకి తీసుకువస్తూ .. కొత్త నిబంధనలు జారీ చేసింది. జంతువులపై హింస నిరోధక చట్టం, 1960 కింద కేంద్ర పర్యావరణ, అటవీ శాఖ కొత్తగా పలు నోటిఫికేషన్లను జారీ చేసింది. కొత్త నిబంధనల ప్రకారం పెంపుడు కుక్కల యజమానులు, ఆక్వేరియం యజమానులు, వారి సిబ్బంది వివరాలను తప్పనిసరిగా ఆయా రాష్ట్రాల జంతు సంరక్షణ బోర్డులో నమోదు చేసుకోవాలి.అంతేగాక కుక్కలను పెంచుకోవడానికి అవసరమైన సదుపాయల వివరాలను వెల్లడించాలి. యజమానులు, పనివారి ఆరోగ్య వివరాలు, ఇంటి సౌకర్యాలు వంటి లెక్కలు తెలియజేయాలి. ఇక పశువుల సంతలకు సంబంధించి నిబంధనలను సవరిస్తూ.. ప్రతి జిల్లాలో జిల్లా మేజిసే్ట్రట్ ఆధ్వర్యంలో జంతువుల సంత పర్యవేక్షణ కమిటీని ఏర్పాటు చేయాలని కేంద్ర పర్యావరణ, అటవీ శాఖ సూచించింది. పశువుల అక్రమ రవాణను అడ్డుకునేలా ఈ కమిటీ చర్యలు తీసుకోవాలి. గౌరి ములేఖి అనే జంతు సంరక్షణ కార్యకర్త.. జంతు పెంపకం దారులకు కొత్త నిబంధనలు విధించాలని కోరుతూ 2014లో సుప్రీం కోర్టును ఆశ్రయించారు. భారత-నేపాల్ సరిహద్దులో జంతువుల అక్రమ రవాణాను అడ్డుకోవాలని ఆమె కోరారు. ఈ పిటీషన్ను విచారించిన సుప్రీం కోర్టు 2016 మేలో.. కొత్త నిబంధనల రూపకల్పన కోసం అంతర్గత మంత్రిత్వ శాఖ కమిటీని ఏర్పాటు చేయాలని కేంద్రాన్ని ఆదేశించింది.
kotta nibandhanalu jaarii chesina kendramnyudilly, mee 25: chala mandiki pempudu kukkalante ishtam. velu, lakshala roopaayalu petti melujaati kukka pillalanu konugolu chesi illallo penchukuntaaru. ika meedata kukka pillalanu penchukovalante kotta nibandhanalanu paatinchadam tappanasari. jantuvulapai himsanu arikattadaaniki pempudu kukkalanu penchukunevaaritho paatu aakverium yajamaanulanu, pasuvula santalanu kendra prabhutvam chattam paridhiloki teesukuvastuu .. kotta nibandhanalu jaarii chesindi. jantuvulapai himsa nirodhaka chattam, 1960 kinda kendra paryaavarana, atavi saakha kottagaa palu notificationlanu jaarii chesindi. kotta nibandhanala prakaaram pempudu kukkala yajamaanulu, aakverium yajamaanulu, vaari sibbandi vivaraalanu tappanisarigaa aayaa rashtrala jantu samrakshana bordulo namodu chesukovali.antegaaka kukkalanu penchukoovadaaniki avasaramaina sadupaayala vivaraalanu velladinchaali. yajamaanulu, panivaari aarogya vivaraalu, inti soukaryaalu vanti lekkalu teliyajeyaali. ika pasuvula santalaku sambandhinchi nibandhanalanu savaristuu.. prati jillaalo jilla magistrat aadhvaryamlo jantuvula santa paryavekshana kamiteeni erpaatu cheyalani kendra paryaavarana, atavi saakha suuchimchimdi. pasuvula akrama ravaananu addukunela ee commity charyalu teesukovali. gauri mulekhi ane jantu samrakshana kaaryakarta.. jantu pempakam daarulaku kotta nibandhanalu vidhinchaalani korutu 2014loo supreem kortunu aasrayinchaaru. bhaarata-nepal sarihaddulo jantuvula akrama ravaanaanu addukovalani aame koraru. ee pitiishannu vichaarinchina supreem kortu 2016 melo.. kotta nibandhanala roopakalpana kosam antargata mantritva saakha kamiteeni erpaatu cheyalani kendraanni aadesinchindi.